Základná škola s materskou školou Dávida Mészárosa - Mészáros Dávid Alapiskola és Óvoda,

Školský objekt 888, 925 32 Veľká Mača

  

Názov projektu - a projekt címe: **Mesével együtt segítsük az egészséget!**

Zmluva číslo – a szerződés száma: 2018 – 1- HU01 – KA229 – 047862\_5

TEVÉKENYÉG TERV

**Téma:**  MESÉS KÖNYVTÁR- Fel, fel, vitézek- Legendák, mesék, történetek - Március 15. megemlékezés

**Tevékenységek:** Közös projekttevékenység – Együtt ünnepel az iskola és az óvoda

**Tevékenység résztvevője:**

Mészáros Dávid Alapiskola és Óvoda - „Bogárvilág Óvodája“

Mészáros Dávid Alapiskola és Óvoda tanulói

**Dátum:** 2019.03.15.

**Felelősök a tevékenység megszervezéséért:**

Bréda Szilvia

Juhos Erzsébet

Lancz Mónika

Základná škola s materskou školou Dávida Mészárosa - Mészáros Dávid Alapiskola és Óvoda,

  

|  |  |
| --- | --- |
| **Beszámoló** | |
| **Tevékenység célja:** | * Élményt nyújtó tevékenységek biztosítása. * Értelmi képességek fejlesztése * A tevékenységek során alakuljon a gyerekek hallása, beszédkészsége; * a külső világ tevékeny megismertetése során fejlődjön szociális-, együttműködő-, értelmi-, verbális képessége. * Baráti kapcsolatok megerősítése * Szereplési vágy felkeltése. * A szociális képességek fejlesztése: társas kapcsolatok megalapozásával. |
| **Tevékenység feladata:** | * A természetes gyermeki kíváncsiság felkeltése, kielégítése   tapasztalatszerzéssel,   * A szabadságharccal kapcsolatos mesékkel érzések képi kifejezése * Kiváltott érzelmek folyamatos megfigyelése, mérések * A népi játékok élményszerű bemutatása, hangulatának érzékeltetése |
| **Módszerek:** | * Beszélgetés, utánzás |
| **Szervezés:** | * Feltételek megteremtése * Szükséges eszközök előkészítése |
| **Eszközök:** | * Színes ceruzák, rajzlapok * Népi játékokhoz szükséges csákó, papírlovak, kokárda * Interaktív tábla, internet, illusztrációk |
| **Kapcsolódó tevékenységek:** | * Kézműves foglalkozások * Néptánc – toborzó, verbunk megismerése |

Základná škola s materskou školou Dávida Mészárosa - Mészáros Dávid Alapiskola és Óvoda,

  

**Előzmények:**

Mit is ünneplünk ilyekor? - A csoportszobában beszélgetés a régmúlt időkről, a szabadságharc koráról életkoruknak megfelelően, egy kis meseszerű történet segítségével.

**Megvalósítás:**

Az alapiskola alsótagozatos pedagógusokkal karöltve a „Mészáros Dávid Napok“ keretén belül meghívták a Bogárvilág óvodásait, hogy március 15-ét együtt, gyerekszemmel nézve - játékkal, mesével ünnepeljük. Magyar népmesével indítva elkezdődött a történetmesélés a múltról , melynek köszönhetően katonából huszár lett, majd a kis ovisok, a fiúk, csákót hajtogatva (melyet ki is díszítettek), igazi kis huszárokká váltak, lovagoltató mondókákkal a csatába indultak. Nemcsak a fiúknak volt szerepük a háborúban, hanem a lányoknak is. Elkészítettük a lányok számára a korabeli fejdíszt, a pártát. Eljátszottuk, hogyan búcsúztak el a lányok a fiúktól, mikor a legények a csatába indultak Kossuth Lajos hívására. „ Kossuth Lajos azt izente“ c. szabadságharc legnépszerűbb toborzó dalára eljártuk a csárdást meg a verbunkot. Fiúk menetelve csatába mentek, míg a lányok otthon főztek a katonákra, megvarrták elszakadt ruhájukat és bekötözték a katonák sebeit, közben eljátszottuk a : „Gólya, gólya, gilice, miért véres a lábad?“ c. mondókát.

**Reflexió:**

Énekeltünk, verseltünk, meséltünk az óvodásoknak, mellyel fejlesztettük nemzeti öntudatukat, közösségi érzésüket/ egységben az erő. Mondókákkal, dalokkal megpróbáltuk felfedezni az anyanyelv szépségét, közvetítettük irodalmi, népi értékeket. Rávilágítottunk a játék, a mese eszközével, hogy a múltat tisztelni kell. Reméljük, hogy sikerült jó alapot adni a gyermekeknek a későbbi történelmi tanulmányaikhoz.

Nagymácséd, 2019.03.15.

Bréda Szilvia

Projekt koordinátor

.................................